及時行樂歌
作者：汪真
朝代：宋

paragraphs: 長安今日多英賢，裘馬翩翩羨少年。
勳高名勒凌烟閣，霓裳歌舞畫堂前。
君不見人生百年須曠達，莫負金樽贏白髮。
又不見對景逢場須盡歡，轉眼光陰一指彈。
春去春來人易老，今年花比去年好。
等閒花下且豪吟，笑指乾坤憑潦倒。
却看世上三萬六千場，幾人身赴蓬萊島。
蓬萊之島在何方，莫將塵事縈懷抱。